છેલ્લા એક વર્ષથી થલતેજ નજીક અન્ડરપાસ બનાવવાની કામગીરી અમદાવાદ મહાનગરપાલિકા દ્વારા હાથ ધરવામાં આવી હતી. 65 કરોડના ખર્ચે તૈયાર થયેલા આ અન્ડરપાસ થલતેજ ક્રોસરોડથી સિધુભવ ક્રોસરોડ સુધી 2.25 કિ.મી લાંબો છે અને તેની પહોળાઇ 27.30 મીટર રાખવામાં આવી છે. જેના કારણે સરખેજથી ગાંધીનગર જતા વાહનચાલકોને ટ્રાફિકની સમસ્યામાંથી છૂટકારો મળશે. અન્ડરપાસની બન્ને તરફ ખાસ પ્રકારના પથ્થરોની ડિઝાઇન કરવામાં આવી છે અને વેલનું વાવેતર કરવામાં આવનારું છે.